**CLARIFICARI**

Privind punerea in aplicare a prevederilor Ordinul nr. 513/2019 pentru aprobarea Normelor privind stabilirea condiţiilor de efectuare a evaluării psihologice a persoanelor în vederea obţinerii permisului de conducere auto, adăugarea de noi categorii şi, în cazul obţinerii unui nou permis de conducere auto anulat, pentru autovehicule, tractoare agricole sau forestiere şi tramvaie, autorizarea şi aplicarea sancţiunilor administrative de suspendare sau retragere a certificatului de autorizare, în cazul constatării nerespectării criteriilor şi condiţiilor privind acordarea acestuia, precum şi tarifele pentru eliberarea autorizaţiei în vederea realizării evaluării psihologice specifice obţinerii permisului de conducere auto şi vizarea anuală a acesteia

**Clarificări cu caracter general**

1. Avizele psihologice se vor elibera in 2 exemplare: un exemplar pentru persoana examinată, şi un exemplar rămâne la psihologul examinator.
2. Avizele emise fi inregistrate astfel:
   * 1. Seria avizului va cuprinde indicativul judeţului in care se află unitatea psihologică;
     2. Numărul avizului va avea 2 componente:
        1. Prima componentă va fi identică cu numărul autorizaţiei deţinute (până la obtinerea Certificatului de autorizare); după obţinerea Certificatului de Autorizare, prima componentă va fi identică cu numărul Certificatului de Autorizare.
        2. A doua componentă va fi identică cu numărul current al avizului.
        3. Modelul avizului se regăseşte ȋn Ordinul nr. 513/2019.

**Clarificări cu caracter specific**

1. **Pentru unităţile care sunt agreate de legislaţia în vigoare în vederea examinării personalului din transporturi cu atribuţii în siguranţa transporturilor**
   1. In vederea emiterii Certificatului de Autorizare unităţile **care sunt agreate** de legislaţia în vigoare în vederea examinării personalului din transporturi cu atribuţii în siguranţa transporturilor, au obligaţia de a inainta solicitare in acest sens Ministerului Transporturilor – Serviciul Medical, precum şi programul de lucru al psihologului examinator pentru indeplinirea prevederilor Ordinului nr. 513/2019.
   2. De la data inregistrării solicitării Certificatului de Autorizare până la momentul emiterii acestuia, unităţile vor funcţiona in baza autorizaţiilor deţinute.
   3. In vederea avizării, unităţile care sunt agreate de legislaţia în vigoare în vederea examinării personalului din transporturi cu atribuţii în siguranţa transporturilor, au obligaţia de a inainta solicitare şi de a depune documentele necesare, Ministerului Transporturilor – Serviciul Medical
   4. Program de lucru săptămânal al psihologului cu drept de liberă practică care desfăşoară activitatea în vederea examinării personalului din transporturi cu atribuţii în siguranţa transporturilor este diferit de Programul de lucru săptămânal solicitat de prevederile Ordinului nr. 513/2019.
2. **Pentru unităţile care nu sunt agreate de legislaţia în vigoare în vederea examinării personalului din transporturi cu atribuţii în siguranţa transporturilor**
   1. In vederea emiterii Certificatului de Autorizare unităţile **care nu sunt agreate** de legislaţia în vigoare în vederea examinării personalului din transporturi cu atribuţii în siguranţa transporturilor, au obligaţia de a inainta solicitare şi de a depune documentele necesare in vederea autorizării, Ministerului Transporturilor – Serviciul Medical.
   2. De la data inregistrării solicitării şi a depunerii documentelor in vederea obţinerii Certificatului de Autorizare până la momentul emiterii acestuia, unităţile vor funcţiona in baza autorizaţiilor deţinute.